രണ്ടു വീടുകള് പൂര്ണമായും മുപ്പതോളം വീടുകള് ഭാഗികമായും തകര്ന്നു മംഗലംഡാം: ഓടംതോട്ടിലും വിആര്ടിയിലുമുണ്ടായ പ്രകൃതിക്ഷോഭത്തില് രണ്ടു വീടുകള് പൂര്ണമായും മുപ്പതോളം വീടുകള്ക്ക് ഭാഗികമായും കേടുപാടുകള് സംഭവിച്ചു. പുറത്തെ കക്കൂസ് പുരകള്, മോട്ടോര് ഷെഡുകളും പലരുടെയും നശിച്ചിട്ടുണ്ട്. നൂറ് ഏക്കറോളം സ്ഥലത്തെ വിളനാശവും ഉണ്ടായി. ഓടംതോട് പള്ളിക്കടുത്തെ കൊളങ്ങരാത്ത് മറിയക്കുട്ടി തൊമ്മന്, വി ആര് ടി യില് കാരാംക്കുന്നേല് ബ്ളസണ് എന്നിവരുടെ വീടുകളാണ് പൂര്ണമായും തകര്ന്ന നിലയിലുള്ളത്. മലവെള്ളപ്പാച്ചിലില് രക്ഷാപ്രവര്ത്തനത്തിനിടെ മറിയക്കുട്ടിയുടെ മകന് സിജോയുടെ കാലിനു പരിക്കേറ്റിട്ടുണ്ട്. പടങ്ങിട്ട, ഓടംതോട് തോടിന്റെ ഇരുവശത്തുമുള്ള വീടുകള്ക്കും തോട്ടങ്ങള്ക്കുമാണ് നാശം കൂടുതലുള്ളത്. ഗതിമാറി തോട്ടങ്ങളിലൂടെയാണ് തോടുകള് ഒഴുകിയിട്ടുള്ളത്. മണല് കൂന്പാരങ്ങളാണ് തോട്ടങ്ങളിലെല്ലാം. വിആര്ടിയില് ബ്ലസന്റെ വീട് ഏതുനിമിഷവും തോട്ടിലേക്കു തകര്ന്നു വീഴാമെന്ന നിലയിലാണ്. പുറകില് ബാത്ത്റൂമിന്റെ അടിഭാഗം ഒലിച്ചുപോയി. തറ ഭാഗവും അടിയില് മണ്ണില്ലാതെയാണ് നില്ക്കുന്നത്. വാക്കണ്ടത്തില് ബേബി, ബാബു, പൊരുവന്പ്ര സണ്ണി, രാമചന്ദ്രന് , ബാലകൃഷ്ണന്, ദിവാകരന് നായര് , കുട്ടന്, പല്ലാട്ട് സിബി, ടോമി, തണ്ണിപ്പാറ ജോസ്, പി. കെ. ചന്ദ്രന്, മംത്തിനാല് റോയ്, റഹിമ, ജോസ്, വിജയകുമാര്, ചുങ്കപുര സജി, പടങ്ങീട്ടതോട് ജംഗ്ഷനിലെ സണ്ണി, റെയിന്സ് പാറ്റാനി, തൊണ്ടിക്കല് മാത്യുകുട്ടി, പടിഞ്ഞാറെമുറി റോയ്, പടിക്കല് രാജന്, മഠത്തിനാല് ജോസഫ് വര്ഗീസ്, സിവിഎം കുന്നില് മൈക്കിള്, സുരേഷ്, ചന്ദ്രന്, നാരായണന്, രവീന്ദ്രന്, കുമാരന്, വേലായുധന്, ജോബിന്രാജ്, ഉപ്പുമാക്കല് ജോസഫ്, തയ്യില് ഫിലോമിന, രാജപ്പന്, രാഗേഷ് മുടക്കുഴ, മനോജ്, തെക്കേകുന്നേല് ജസ്റ്റിന് എന്നിവരുടെ വീടുകള്ക്കും തോട്ടങ്ങള്ക്കും കേടുപാടുണ്ടായി. പറശ്ശേരി ആനക്കുഴിപാടത്ത് ചിറയത്ത് പൗലോസ്, സുരേഷ്, ചാലില് ബിനി, ഗംഗാധരന്, ആമിന അബ്ദുല് ഖാദര്, അലീമ ഹൈദ്രോസ്, പ്രകാശന് തുടങ്ങിയവരുടെ വീടുകള്ക്കും തോട്ടങ്ങള്ക്കും നാശമുണ്ടായി. ആനകുഴിപ്പാടത്തെ വീടുകളിലെല്ലാം മൂന്നടിയോളം ചെളിവെള്ളം കയറി.